S-2217/2021

Mál þetta, sem dómtekið var 15. apríl sl. var höfðað með ákæru héraðssaksóknara, dags. 19. desember 2019, á hendur:

„[...]

E-kk-þgf A-kk-þgf A-kk-þgf, kt. [...],

[...], Reykjavík,

og

[...]

A.

[...]

B.

Á hendur [...] og E-kk-þgf A-kk-þgf fyrir meiri háttar brot gegn skattalögum og lögum um bókhald í rekstri einkahlutafélagsins B 1001, kt. [...], nú afskráð, E-kk-þgf A-kk-þgf sem framkvæmdastjóra og stjórnarmanni félagsins fram til 8. maí 2013 og frá þeim tíma sem daglegum stjórnanda félagsins til ársloka 2013, og [...], með því að hafa:

Eigi staðið skil á virðisaukaskattskýrslum félagsins uppgjörstímabilin mars – apríl rekstrarárið 2013 til og með nóvember – desember rekstrarárið 2013 og á hendur ákærða [...] fyrir að hafa eigi staðið skil á virðisaukaskattskýrslum félagsins fyrir uppgjörstímabilin janúar – febrúar rekstrarárið 2014 til og með maí – júní rekstrarárið 2014 og hafa eigið staðið ríkissjóði skil á virðisaukaskatti sem innheimtur var eða innheimta bar í rekstri einkahlutafélagsins uppgjörstímabilin mars – apríl rekstrarárið 2013 til og með mars – apríl rekstarárið 2014, í samræmi við fyrirmæli IX. kafla laga nr. 50/1988, um virðisaukaskatt, samtals að fjárhæð kr. 1.217.370 að því er varðar ákærða E-kk-þf A-kk-þf og [...], en á framangreindum tímabilum gáfu ákærðu báðir út reikninga í nafni félagsins. Vangoldinn virðisaukaskattur ákærðu vegna þeirra reikninga sundurliðast sem hér greinir:

[...]

Árið 2013 E-kk-nf A-kk-nf

mars – apríl kr. 295.494 maí – júní kr. 463.437 júlí – ágúst kr. 154.479 september – október kr. 151.980 nóvember – desember kr. 151.980 kr. 1.217.370

2. Látið undir höfuð leggjast að færa lögboðið bókhald og vanrækt að varðveita bókhaldsgögn vegna starfsemi einkahlutafélagsins B 1001 ehf. vegna rekstrarársins 2013, að því er varðar ákærðu báða, og vegna rekstrarársins 2014 að því er varðar ákærða [...]

3. Nýtt ávinning á brotum samkvæmt 1. tölulið B- liðar ákæru í þágu rekstrar einkahlutafélagsins B 1001 og eftir atvikum í eigin þágu ákærðu, samtals kr. 1.217.370 að því er varðar ákærða E-kk-þf A-kk-þf og kr. 6.451.781 að því er varðar ákærða J-kk-þf Ó-kk-þf.

C.

[...]

D.

[...]

E.

Brot ákærðu samkvæmt 1. tölulið A, B, C og D- liðar ákæru teljast varða við 1. mgr. 262. gr. almennra hegningarlaga nr. 19/1940, sbr. 1. mgr. 40. gr. laga nr. 50/1988, um virðisaukaskatt.

Brot ákærðu samkvæmt 2. tölulið A og B- liðar ákæru teljast varða við 2. mgr. 262. gr. almennra hegningarlaga nr. 19/1940, sbr. 36. gr. og 1. og 2. tölulið 1. mgr. 37. gr. laga nr. 145/1994, um bókhald.

Brot ákærðu samkvæmt 3. tölulið A, B, C og D- liðar ákæru teljast varða við 1. mgr., sbr. 2. mgr. 264. gr. almennra hegningarlaga nr. 19/1940.

----------------------------------------------

Þess er krafist að ákærðu verði dæmdir til refsingar og greiðslu alls sakarkostnaðar.

[...].“

Verjandi ákærða krefst vægustu refsingar er lög leyfa og hæfilegrar þóknunar sér til handa.

Í þinghaldi 13. janúar sl. var mál þetta klofið frá máli nr. [...], sbr. heimild í 2. mgr. 169. gr. laga nr. 88/2008, og fékk þá málsnúmerið S- 2217/2021.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað þau brot sem honum eru gefin að sök í A- kafla ákæru. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Við ákvörðun refsingar er litið til skýlausrar játningar ákærða hér fyrir dómi. Jafnframt er til þess litið að ákærði á ekki að baki sakaferil. Á hinn bóginn mátti ákærða vera ljóst að háttsemi hans var saknæm og að hann bæri ríka rekstrarábyrgð í krafti stöðu sinnar sem stjórnandi í B 1001.

Ákærði var yfirheyrður hjá Skattrannsóknarstjóra 10. október 2017 í tengslum við rannsókn embættisins á bókhaldi og virðisaukaskattsskilum B1001 ehf. vegna tiltekinna uppgjörstímabila rekstrarárin 2013 og 2014. Rannsókninni lauk 20. apríl 2018. Með bréfi Skattrannsóknarstjóra dags. 22. júní 2018 var ákærða tilkynnt um þá ákvörðun að vísa málinu til rannsóknar héraðssaksóknara. Héraðssaksóknari gaf út ákæru í málinu 19. desember 2019. Málið var þingfest 22. janúar 2020 og rekið af dómara til 24. febrúar 2020 en í þinghaldi þann dag var aðalmeðferð ákveðin 22. apríl.

Málinu var endurúthlutað tvisvar en ekki varð af aðalmeðferðinni, sem að hluta til skýrist af takmörkunum vegna sóttvarnaraðgerða sem höfðu þau áhrif að málsmeðferðartími lengdist hér fyrir dómi. Málið var tekið fyrir að nýju 15. apríl sl., eins og fyrr greinir. Verður ákærða ekki kennt um þennan drátt.

Með vísan til framangreinds þykir refsing ákærða með hliðsjón af 5. og 6. tl. 1. mgr. 70. gr. og 77. gr. almennra hegningarlaga nr. 19/1940 hæfilega ákveðin fangelsi í þrjá mánuði en fresta skal fullnustu refsingarinnar og hún falli niður að liðnum tveimur árum frá birtingu dóms þessa haldi ákærði almennt skilorð 57. gr. almennra hegningarlaga.

Samkvæmt 1. mgr. 40. gr. laga nr. 50/1988, um virðisaukaskatt, verður ákærða jafnframt gerð sektarrefsing. Brot gegn ákvæðunum varðar sektum, sem skulu aldrei vera lægri en nemur tvöfaldri fjárhæð vanskilanna og ekki hærri en tífaldri fjárhæðinni. Brot ákærða teljast stórfelld en litið er til 3. mgr. 262. gr. laga nr. 19/1940 og þess að um skattsvik var að ræða. Verður fjárhæð því miðuð við þrefalda fjárhæð vanskila og þykir ekki unnt að takmarka sektarfjárhæð við fésektarlágmark 1. mgr. 40. gr. laga um virðisaukaskatt. Ber ákærða að greiða 3.700.000 króna sekt til ríkissjóðs og komi 84 daga fangelsi í stað sektarinnar verði hún ekki greidd innan fjögurra vikna frá birtingu dómsins.

Ákærði greiði málsvarnarþóknun skipaðs verjanda síns, U-kk-ef A-kk-ef E-kk-ef lögmanns, eins og nánar greinir í dómsorði og er hún ákveðin að meðtöldum virðisaukaskatti.

S-kvk-nf H-kvk-nf héraðsdómari kveður upp dóm þennan.

Dómsorð :

Ákærði, E-kk-nf A-kk-nf A-kk-nf, sæti fangelsi í þrjá mánuði en fresta skal fullnustu refsingarinnar og hún falli niður að liðnum tveimur árum frá birtingu dóms þessa haldi ákærði almennt skilorð 57. gr. almennra hegningarlaga.

Ákærði greiði 3.700.000 króna sekt til ríkissjóðs innan fjögurra vikna frá birtingu dóms þessa en sæti ella fangelsi í 84 daga.

Ákærði greiði málsvarnarþóknun skipaðs verjanda síns, U-kk-ef A-kk-ef E-kk-ef lögmanns, 570.000 krónur.

S-kvk-nf H-kvk-nf (sign.)